
Уҡытыу рус телендә алып барылған мәктәптәрҙең
5 – 9 кластар өсөн башҡорт (дәүләт) теленән эш программаһы.

Федераль дәүләт белем биреү стандарттарының талаптарына ярашлы башланғыс белем биреү мәктәп өсөн (Рәсәйҙең Мәғариф һәм фән министрлығының 6 октябрь 2009 йылдың 373 һанлы приказы, 26 ноябрь 2010 й. 1241 һанлы приказы, 22 сентябрҙың 2011 й. 2357 һанлы приказы; Рәсәй Федерацияһының Мәғәриф һәм фән министрлығының №1576 һанлы 31 декабрҙең 2015 йылдағы «Федераль дәүләт белем биреү стандартының башланғыс мәктәптәр өсөн үҙгәреш индереүе Рәсәйҙең Мәғариф һәм фән министрлығы тарафынан 6 октябрь 2009 йылда 373 һанлы приказы рәүешендә булдырылды»)
Уҡытыу рус телендә алып барылған мәктәптәрҙең 2-4 кластар өсөн башҡорт (дәүләт) теленән эш программаһы.
Дөйөм белем биреү ойошмаларында башҡорт телен дәүләт телен булараҡ өйәнеү буйынса өлгө программалар федераль дәүләт стандарттарында ҡуйылған талаптар һәм һөҙөмтәләр нигеҙендә төҙөлдө. Унда үҫеш программаһының положенияһы һәм төп идеялары, төп белем биреү өсөн универсаль уҡыу эшмәкәрлеге иҫәпкәалынды, улай уҡ дөйөм белем биреүҙең башланғыс белем биреү программалары менән күсәгилешлек принциптары һаҡланды.
Был эш программаһында федераль һәм республика закондары талаптары тормошҡа ашырыла:
«Рәсәй Федерацияһы халыҡтары телдәре тураһында» законы, Рәсәй Федерацияһының «Мәғариф тураһында» законы, Рәсәй Федерацияһының Мәғариф һәм фән министрлығының «Дәрестә ҡулланыу өсөн тәҡдим ителгән дәреслектәр теҙмәһе» законы, «Башҡортостан Республикаһы халыҡтары телдәре тураһында» законы, Башҡортостан Республикаһының «Мәғариф тураһында» законы. Башҡортостан Президентының 1999 йылдың 15 февралендәге Указы менән башҡорт теле республикабыҙҙа, рус теле менән бер рәттән, дәүләт теле итеп раҫланды. Ошо указға ярашлы һәм Башҡортостан Республикаһының «Мәғариф тураһында» Законы нигеҙендә республика мәктәптәрендә уҡытыу һәм тәрбиә биреү Концепцияһы төҙөлдө. Унда милли мәктәптәрҙә туған телдәрҙе уҡытыуҙың мөһим проблемалары, бурыстары һәм юлдары билдәләнде.
1995 йылда үткәрелгән Беренсе Бөтә донъя башҡорттары Ҡоролтайы, башҡорт халҡын тергеҙеү, туған телде, тарих менән йолаларҙы, әҙәбиәт менән мәҙәниәтте өйрәнеү кәрәклеген билдәләп, тейешле ҡарарҙар ҡабул итте

1.Уҡыу предметын, курсын үҙләштереүҙә планлаштырылған һөҙөмтәләр
/Планируемые результаты изучения учебного предмета/
5 – 9 кластарҙа шәхсән, предмет-ара һәм предмет һөҙөмтәләре
/ Личностные, метапредметные, предметные результаты освоения учебного предмета в 5 – 9 кл./
5-9 кластарҙа шәхсән, предмет-ара һәм предмет һөҙөмтәләре
/ Личностные, метапредметные, предметные результаты освоения учебного предмета в конце 5-9 классов/
Шәхсән һөҙөмтәләр (мәктәп уҡыусыларының башҡорт теленән төп программаны үҙләштереүе);
- Башҡортостан Республикаһында башҡорт теленең дәүләт теле булыуын аңлау: башҡорт телен өйрәнеүҙең эшмәкәрлек һәм профессиональ эшмәкәрлектә кәрәкле булыуын аңлау;
- башҡорт телен ғәмәлдә ҡулланыуға әҙерлек: үҙ-ара аралашыуҙа толерантлыҡ;
- башҡорт теленең башҡорт мәҙәниәте менән танышыу сараһы булыуын аңлау.
Метапредмет һөҙөмтәләр (рус телле мәктәптәрҙә башҡорт телен өйрәнеү):
- телдән һәм яҙма хәбәр ителгән мәғлүмәтте адекват ҡабул итеү;
- төрлө стилдәге һәм жанрҙағы тексты төрлө уҡыу төрҙәрендә ҡабул итеү;
- тыңланған һәм уҡылған тексты бирелгән эш төрҙәре (план, йөкмәткеһен һөйләү, конспект) менән яңынан һөйләй белеү;
- аралашыу сфераһы һәм шартына ҡарап, телмәреңде һәм яҙма телмәреңде төҙөй белеү, әңгәмә, фекер алышыу, дискуссияла ҡатнаша алыу;
- үҙ аллы белем ала белеү, төрлө мәғлүмәт сығанаҡтары, интернет ресурстары, ваҡытлы матбуғат баҫмалары менән эшләй белеү; белешмә әҙәбиәт менән ҡуллана алыу;
- тәғәйен темаға материалды һайлап ала һәм системаға килтереү ысулдарын үҙләштереү; үҙ ҡарашыңды анализлай, сағыштыра, күрһәтә, һығымта яһай, йомғаҡлай, нигеҙләй белеү;
- башҡорт телен башҡа сығанаҡтарҙан мәғлүмәт алыу сараһы булараҡ ҡуллана алыу һәләтен үҫтереү;
- үҙ телмәреңде баһалау күнекмәләрен үҙләштереү;
- предмет-ара кимәлдә (туған тел, сит тел, әҙәбиәт) тел күренештәрен анализлай белеү.
Предмет һөҙөмтәләре (сығарылыш класс уҡыусыларының төп мәктәп программаһын үҙләштереүе):
- төп аңлатмаларҙы үҙләштереү: тел һәм телмәр, телдән һәм яҙма телмәр, диалог һәм монолог, телмәр ситуацияһы, телмәрҙең функциональ стилдәре һәм типтары, текст; телдең системаһы: фонетика, орфоэпия, лексика һәм фразеология, һүҙ составы һәм һүҙьяһалыш, морфология, синтаксис, орфография һәм пунктуация;
- башҡорт теленең телмәр берәмектәрен белеү, уларҙың билдәләре, һүҙ,
һүҙбәйләнеш, һөйләм, уларҙың үҙенсәлектәре;
- телмәр практикаһында ситуация һәм аралашыу стилендә тел берәмеген урынлы ҡулланыу;
- фонетик һәм лексик системаның төп үҙенсәлектәрен һәм рус теле менән сағыштырмаса башҡорт теленең грамматик төҙөлөшөн белеү;
- башҡорт әҙәби тел нормаларын һәм телмәр этикетын белеү, уларҙы әйтергә теләгән фекереңде төҙөгәндә, йәғни телдән һәм яҙма телмәр практикаһында ҡулланыу;
- төрлө төрҙәге лингвистик, ике телле һүҙлектәр менән ҡуллана белеү;
- төрлө функциональ стиль һәм жанрҙағы текст йөкмәткеһен уҡыу һәм аңлау: әҙәби (шиғыр, йыр, хикәйә, повесть һәм романдарҙан өҙөктәр), ғилми һәм популяр (ғилми һәм популяр журналдарҙан мәҡәләләр), публицистик (хроника, информацион хәбәрҙәр, комментарий), эшлекле (анкета, белдереү, ышаныс ҡағыҙы һ. б.);
- ғәҙәти темпта тәҡдим ителгән мәғлүмәтте (уҡытыусы телмәре, радио һәм телевидение дикторы телмәре һ.б.) аңлау;
- аралашыу сфераһын һәм ситуацияны иҫәпкә алып, төрлө жанрҙа һәм стилдә текст төҙөү; көнкүреш, уҡыу, социаль мәҙәни темаға телмәр этикет нормаларын һаҡлап, үҙ инициативаһы менән диалог ҡороу;
- текст менән мәғлүмәт сығанағы булараҡ эш итә белеү, тексҡа төрлө аспектта
анализ, тексты планға, тезисҡа, конспектҡа өйләндереүҙең төрлө информацион төрҙәрен үҙләштереү;
- текст фрагменттарын рус теленән башҡорт теленә тәржемә итеү.
Программа адаптик йөкмәткегә ҡоролған
 Коммуникатив сферала (башҡорт телен аралашыу сараһы булараҡ өйрәнеүҙә)
- аралашыуҙың типик ситуацияларында этикет диалог алып барыу;
- уҡыусының үҙе, ғаиләһе, дуҫы тураһында һөйләүе; предмет, картинаны һүрәтләүе; персонажды ҡыҫҡаса ҡылыҡһырлауы;
Тел компетенцияһы (тел сараларын үҙләштереү).
башҡорт теленең өндәрен дөрөҫ әйтеү һәм айырыу; һүҙҙәргә һәм фразаларға дөрөҫ баҫым ҡуйыу;
төрлө һөйләм төрҙәрен интонация менән уҡыу;
башланғыс мәктәп курсында өйрәнелгән уҡыу һәм орфографик ҡағиҙәләрҙе ҡулланыу; тыңлап аңлау:
уҡыусының уҡытыусы һәм класташтарының телмәрен тыңлап аңлауы; аудиояҙмаларҙағы текстарҙың йөкмәткеһен аңлауы;
уҡыуҙа:өйрәнелгән тел материалына таянып төҙөлгән ҙур булмаған текстарҙыҡысҡырып уҡыу;
өйрәнелгән тел материалы менән бер рәттән яңы һүҙҙәрҙе лә үҙ эсенә алған текстарҙы эстән уҡыу һәм уларҙың төп йөкмәткеһен аңлау, текстан кәрәкле информацияны табыу;
яҙма телмәрҙә:яҙыу техникаһына эйә булыу;
үрнәк буйынса байрам менән ҡотлау һәм шәхси хат яҙыу.
башланғыс мәктәп курсында өйрәнелгән лексик берәмектәрҙе (һүҙҙәр, һүҙбәйләнештәр, баһалау лексикаһы, телмәр клишелары) һәм грамматик күренештәрҙе таныу һәм телмәрҙә ҡулланыу.
Социомәҙәни компетенция.
А. Географик атамаларҙы, билдәле балалар әҫәрҙәренең персонаждарын, популяр әкиәттәрҙең сюжеттарын, балалар фольклорының ҙур булмаған әҫәрҙәрен (шиғырҙар, йырҙар) белеү;
 Танып белеү сфераһы: Башҡорт һәм рус телдәренең күренештәрен сағыштыра белеү; өлгө буйынса күнегеүҙәр эшләй белеү; ҡағиҙәләр, таблицаларҙы ҡуллана белеү; үҙ-үҙеңде баһалай белеү;
 Дөйөм ҡиммәттәргә йүнәлеш сфераһы: башҡорт телен фекер, хис-тойғо, эмоцияларҙы белдереү сараһы булараҡ ҡабул итеү; балалар фольклоры ярҙамында башҡорт халҡының рухи ҡиммәттәрен үҙләштереү.
 Эстетик сфера: башҡорт телендәге хис-тойғо һәм эмоцияларҙы белдереүсе сараларҙы үҙләштереү; балалар әҙәбиәте үрнәктәре менән танышҡанда матурлыҡты танырға өйрәнеү.
 Хеҙмәт сфераһы: уҡыу процесында билдәләнгән планға ярашлы эшләй белеү.

5 – 6  класс уҡыусыларының белем кимәленә талаптар.
/Ученик научится/
5 класс уҡыусыларының белеменә талаптар:
· Уҡытыусы уҡыған йәки һөйләгән, үҙең уҡыған тексты аңлай алыу; 3-6 һөйләмдән торған диалогты аңлау, уны дауам итә белеү;
· Уҡыған әҫәр, картина, экскурсия, ҡараған диафильм буйынса әңгәмәлә ҡатнашыу;
· предметты, күренеште элементар рәүештә һүрәтләү, уға үҙ мөнәсәбәтеңде булдырыу;
· хәбәр, һорау, өндәү һөйләмдәрҙе, поэтик әҫәрҙәрҙе дөрөҫ интонация менән һөйләү;
· 5 – 7 шиғырҙы яттан тасуири һөйләй белеү;
· тиҙәйткестәрҙе, һынамыштарҙы шыма итеп әйтә белеү.
6 класс уҡыусыларының белеменә талаптар:
· Һүрәтләү, хикәйәләү тибындағы текстарҙы тыңлау һәм аңлап ҡабул итеү;
· Бирелгән тема буйынса диалог төҙөү, диалогты дауам итеү;
· Ишеткәнде, күргәнде 4-6 һөйләм менән бәйләнешле итеп һөйләү.
· Ҡысҡырып шыма һәм тасури уҡыу.

Уҡыусы уҡырға өйрәнә алыу мөмкинлегенә эйә буласаҡ:
/Ученик получит возможность научиться/

5 класс
· 3Тексты шыма, аңлы, тасуири уҡыу;
· -текстың өлөштәренә, иллюстрацияларына исем биреү;
· -текстан аңлашылмаған һүҙҙәрҙе табыу, мәғәнәләрен аңлатыу, һүҙлектәр менән эш итеү;
· -хикәйә, әкиәт, мәҡәл, йомаҡ жанрҙарын айыра белеү.
· Ҙур булмаған һөйләмдәрҙе күсереп һәм яттан яҙыу;
· - текст буйынса һорауҙарға яуап яҙыу;
· - 6-10 һөйләмдән торған текстың йөкмәткеһен яҙыу;
· -бер телдән икенсе телгә тәржемә итеү;
· -өйрәтеү характерындағы изложение, иншалар яҙыу.

6 класс
· Һүҙлек һүҙҙәрен белеү һәм уларҙы телмәрҙә дөрөҫ ҡулланыу.
· Дәрестә өйрәнелгән грамматик материалды практик ҡуллана белеү
· Ижади диктанттар, өйрәтеү изложениелары һәм иншалары яҙыу.
· Программала күрһәтелгән шиғырҙарҙы яттан белеү;
· 3-4 башҡорт йырын башҡара белеү, мәктәптең үҙешмәкәр сараларында ҡатнашыу, сәхнәлә сығыш яһау.



Уҡытыу предметының төп йөкмәткеһе. / Содержание учебного предмет
5 класс.
ҺАУМЫ, МӘКТӘП! – 5 сәғ.
Был тема (1 сентябрь – Белем көнө. Мәктәп, уҡыу, белем алыу, тел өйрәнеү) башлыса “Көҙ” темаһы менән бергә үрелеп бара.Был темаларға ҡағылышлы һүҙҙәр, һүҙбәйләнештәр, һөйләмдәр иҫкә төшөрөлә, һүҙлек запасын байытыу. Башҡорт теленең өн-хәрефтәре, ҡалын һәм нәҙек һуҙынҡылар. Исем. Исемдәрҙең һан менән үҙгәреше. Һөйләмдә һүҙ тәртибе. Сифат.
1.ҮҘЕМ ТУРАҺЫНДА – 8 сәғ.
Был теманы үҙләштереү барышында уҡыусы үҙе тураһында, үҙенең ғаилә ағзалары, яҡындары тураһында һөйләргә өйрәнергә тейеш. Исемдәрҙең килеш менән үҙгәреше. Алмаш. Зат алмаштары. Зат алмаштарының килеш менән үҙгәреше. к-г,ҡ-ғ тартынҡыларының сиратлашыуы.
2.ЙЫЛ МИҘГЕЛДӘРЕ - 7 сәғ.
Йыл миҙгелдәре менән танышыу. Йыл миҙгелдәрен, һәр миҙгелгә ҡараған ай исемдәрен дөрөҫ әйтә белеү. Һорау алмаштары. Күрһәтеү алмаштары. Күрһәтеү алмаштарының килеш менән үҙгәреше. Билдәһеҙлек алмаштары. Билдәләү алмаштары.
3.Башҡортостанды беләһеңме? - 3 с.
Уҡыусыларҙы үҙҙәре йәшәгән республиканың үткәне, бөгөнгөһө, киләсәге менән таныштырыу. Уҡыусы аңына үҙе йәшәгән ерҙең – Башҡортостандың тарихы, уның байлығы, күренекле шәхестәре. хаҡында бер бөтөн тыуҙырыу һәм ул турала һөйләй белеүҙәренә өлгәшеү. Яңғыҙлыҡ һәм уртаҡлыҡ исемдәр. Юҡлыҡ алмаштары.
4.Яңы йыл менән – 3с.
Яңы йыл темаһы ҡыш темаһы менән берлектә алып барыла. Ҡыш миҙгеленең үҙенсәлектәрен билдәләү, Яңы йыл менән туғандарҙы, яҡын кешеләрҙе ҡотларға өйрәтеү, һәр байрамдың үҙенә генә хас күренештәре тураһында һөйләтеү. Ҡылымдың зат һәм һан менән үҙгәреше.
5. Кеше. Тән ағзалары.шәхси гигиена. – 2 с.
Был тема кешенең тән ағзалары, эске органдарының атамаларын белеү менән бергә шәхси гигиена, көн тәртибе, һаулығы менән берлектә алып барыла. Кешегә һау-сәләмәт булыу өсөн нимә эшләргә кәрәклеге тураһында әңгәмәләр үткәреү, әҫәрҙәр уҡыу. Башҡорт телендә эйәлек төшөнсәһе. Ҡылым.
6. Аҙыҡ-түлек. Кейем-һалым. Өй. Магазин. – 2с.
Аҙыҡ-түлек, кейем-һалым атамаларын өйрәнеү, һатып алыу этикеты менән таныштырыу, һөйләшергә, аралашырға өйрәтеү. Синоним.
7. Яҙ етте. – 2 с.
Яҙ билдәләрен күрә һәм яҙ миҙгеленең үҙенсәлектәрен әйтҽ белергә өйрәтеү. 1 май, 9 май байрамдары, дуҫлыҡ тураһында һөйләшеү. Омоним.
Яҙғы эштәр. – 3 с.
Яҙғы эштәр, яҙғы баҡса эштәре, баҫыу эштәре тураһында һөйләшеү. Һан. Үтелгәндәрҙе ҡабатлау.




Уҡытыу предметының төп йөкмәткеһе. 6 класс.
1.Беҙҙе мәктәп ҡаршылай. – 4 с.
1 сентябрь- Белем көнө. Уҡыусыларҙың хеҙмәт көндәре башланыуы. Белем, тел тураһында мәҡәлдәр өйрәнеү. Грамматика буйынса 1-5-се кластарҙа үткәндәрҙе ҡабатлау.
Башҡортостан ере буйлап. – 5 с.
Башҡортостан Республикаһы, уның тарихы, күренекле шҽхестәре, байлыҡтары менән танышыу. Тема буйынса һөйләү телмәрен үҫтереү, ижади эштәр башҡарыу. Башҡорт телендә эйәлек төшөнсәһе. Сифат. Сифат дәрәжәләре. Синоним. Антоним. Омоним.
Юл йөрөү ҡағиҙәләре һәм билдәләре. – 3 с.
Хәүефһеҙлек, юл йөрөү ҡағиҙәләре, транспорт төрҙәре тураһында һөйләргә, өйрәтеү, уҡыу материалын тасуири, аңлы уҡыу. Рәүеш. Рәүеш дәрәжәләре.
Почта. Телефон. Телеграф. – 4 с.
Почтала үҙеңде тота, телефондан дөрөҫ һөйләшә белеү, хат яҙыу ҡағиҙәләренә өйрәтеү. Ҡылым. Ҡылым һөйкәлештәре. Хәбәр һөйкәлеше. Хәҙерге заман.
Ҡыш дауам итә. – 6 с.
Ҡыш миҙгеленең үҙенсәлектәре.Текстар уҡыу, шиғырҙар, һынамыштар ятлау, һөйләү һәм яҙыу телмәрен үҫтереү, һүҙ байлығын арттырыу. Ҡылымдың хәбәр һөйкәлеше. Үткән заман. Киләсәк заман.
Дуҫлыҡ ҡәҙерен бел. – 3 с.
Ысын дуҫлыҡтың ҙур мәғәнәгә эйә булыуы, уны һаҡлай белеү. Дуҫлыҡ хаҡында әҫәрҙәр уҡыу, мәҡәлдәр табыу. Ҡылымдың шарт һөйкәлеше.
Башҡортостан йылғалары, күлдәре. Экология мәсьәләһе. – 7 с.
Башҡортостандың тәбиғәте, уның байлыҡтары тураһындағы мәғлүмәт менән таныштырыу. Республикалағы йылға, күлдәр тураһында текстар уҡыу. Уларҙың атамаларының мәғәнәһе, килеп сығышы тураһында һөйләшеү. Экология мәсьәләһе. Ҡылымдың теләк һөйкәлеше.
Бына тағы яҙ килде. - 2 с.
Яҙ миҙгеленең үҙенсәлектәре. Яҙғы тәбиғәтте күҙәтеү. Осоп килеүсе ҡоштар тураһында һөйләшеү. 1 май, 9май байрамдары. Грамматика буйынса 6-сы класта үтелгәндәрҙе ҡабатлау.







Уҡытыу предметының төп йөкмәткеһе. 7 класс.
1. Яңынан мәктәпкә. – 2с.
5-6-сы кластарҙа алған белемдәрҙе тулыландырыу. Был тема буйынса яҙыусылар, шағирҙар ижады менән таныштырыу, яңы текстар уҡыу. Диалог һәм монолог ярҙамында бәйләнешле һөйләм төҙөү дауам итә. Туған тел, белем, уҡытыусы, мәктәп һәм көҙгө байлыҡ тураһында һөйләшеү күберәк урын ала. Бәйләнешле текст төҙөү, бер телдән икенсе телгә тәржемә итеү күнегеүҙәре башҡарыла. Көҙ, көҙгө эштәр, уңыш йыйыу темаһы төп урындарҙың береһен алып тора. Мәктәп, уҡыу, китап, икмәк, уңыш, емеш-еләк тураһында мәҡәлдәр, әйтемдәр, йомаҡтар менән танышыу. Грамматика: 6-сы класта үтелгәндәрҙе ҡабатлау.
1. Ауыл тормошо. - 4 с.
Ауыл тормошо, ауыл кешеләренең көнкүреше, хеҙмәт, игенсе хеҙмәте тураһында әңгәмәләр үткәреү. Игенсе эшенең нескәлектәрен һөйләү. Ауыл тормошоноң ҡала тормошонан айырмалы яҡтары тураһында аңлатыу. Ауыл еренән сыҡҡан күренекле шәхестәрҙең тормош юлы менән таныштырыу, осрашыуҙар ойоштороу. Был тема буйынса яҙылған әҫәрҙәр уҡыу. Грамматика: Ҡылым. һүҙбәйләнеш. Һөйләм төҙөлөшө.
1. Башкортостан буйлап сәйәхәт. - 4 с.
Башҡортостан тураһында 1-6 кластарҙа үтелгәндәрҙе ҡабатлап, белгән фактик материалды эҙмә-эҙлекле итеп һөйләргә өйрәнеү. Был тема буйынса уҡыусыларға яңы мәғлүмәт биреү. Тыуған еребеҙҙең сал тарихы барлығын, Башҡортостан тураһында рус яҙыусылары, «Урал» эпосы, һуңғы йылдарҙағы тарихи Башҡортостан ерендә үткәрелгән фәнни экспедициялар мәғлүмәттәре менән таныштырып китеү («Арҡайым», «Сынташты», боронғо ҡалалар, алтын әйберҙәр табыу һ.б. тураһында), бының өсөн һуңғы йылдарҙа сыҡҡан матбуғат баҫмаларына мөрәжәғәт итеү. Был тема буйынса тәҡдим ителгән әҫәрҙәр менән танышыу, уҡыусыларҙың яҙыу һәм һөйләү телмәрен үҫтереү өҫтөндә эш алып барыла. Грамматика: Яңғыҙлыҡ исемдәр.
1. Спорт. Спорт кәрәк-ярактары. – 6 с. .
Кешегә сәләмәт булыу өсөн спорт менән шөғөлләнергә кәрәк икәнлеген аңлатыу һәм был турала уҡыусылар менән һөйләшеү, әңгәмҽ ойоштороу. Уҡыусылар үҙҙәре спорт менән ҡыҙыҡһыныуҙары, күренекле спортсмендар тураһында һөйләргә өйрәтеү. Спорт тураһында теле-радио тапшырыуҙары, газета материалдары буйынса һөйләү. Башкортостанда спорт төрҙәре. Спорт өлкәһендә данлыҡлы кешеләр. Грамматика: Башҡорт теленең үҙенсәлекле хәреф, өндәре, һөйләм төрҙәре.
1. Мин һәм беҙҙең ғаилә. – 5 с.
Уҡыусы үҙенең ғаиләһе тураһында тулы һәм иркен һөйләй белергә тейеш. Сөнки был тема йылдан-йыл ҡабатлана. Ғаилә ағзаларын дөрөҫ атау, уларға ихтирамлы, иғтибарлы булырға өйрәтеү. Ғаилә, ғаилә ағзалары тураһында яҙылған әҫәрҙәр уҡыу, уларҙы аңлы ҡабул итергә өйрәтеү, һөйләү күнекмәләрен үҫтереү. Уҡылған әҫәрҙәр буйынса план төҙөргә өйрәтеү, план буйынса һөйләү. Телмәр үҫтереүгә айырым иғтибар бирелә. Был бүлектә билдәле рәссамдарҙың әҫәрҙәре күп көнө урын алған. Картинаны ҡарай, аңлай һәм уның йөкмәткеһен һөйләргә өйрәтеү. Грамматика: Ҡылым. Ҡылымдарҙың заман, зат, һан менән үҙгәреше.
1. Сәнғәт оҫталары. - 5 с.
Республиканың данлыҡлы һәм арҙаҡлы шәхестәре менән танышыуҙы дауам итеү. Сәнғәт оҫталарының тормош юлы һәм ижады менән таныштырыу. Теле-радио тапшырыуҙар, яҙмалар ҡарау. Уларҙың әҫәрҙәрен таныу, данлыҡлы кешеләребеҙ тураһында һөйләй белеү. Йырҙар өйрәтеү, бергәләп йырлау, һәләтле балалар менән йырҙар өйрәнеү. Мәктәп сәхнәһе өсөн концерт номерҙары әҙерләү. Грамматика: Эйәртеү теркәүестәре. Теркәүестәрҙең дөрөҫ яҙылышы. Теркәүес темаһын нығытыу.
VII. Борон-борон заманда... – 3 c.
Башҡорт халыҡ ижады темаһын киңәйтеү, уҡыусыларҙың белгәндәрен тулыландырыу, һүҙ байлығын, һөйләү телмҽрен үҫтереү маҡсат булып тора. Күберәк иғтибарҙы тексты аңлы ҡабул итеү һәм йөкмәткеһен һөйләй белеүгә йүнәлтеү. Бында башҡорт халыҡ әкиәттәренән башҡа, Ф.Туғыҙбаеваның «Тайыштабан ниңә уйнарға сыҡманы?» әкиәте лә урын алған. Уларҙың айырмаһын билдәләп үтеү кәрәк. Грамматика: Киҫәксә тураһында төшөнсә. Киҫәксәләрҙең бүленеше. Киҫәксәләрҙең дөрөҫ яҙылышы. Х. Берҙәмлек, дуҫлыҡ, тыныслыҡ. Иң төп темаларҙың береһе - берҙәмлек, дуҫлык, тыныслыҡ. Бында тик кешеләр араһындағы дуҫлыҡ тураһында ғына һөйләшеү бармаясаҡ, ә халыҡ-ара булған мөнәсәбәттәр ҙә иғтибар үҙәгендә торорға тейеш. Был тема буйынса уҡыусыларҙы 257 аңлап фекер йөрөтөргә һәм һөйләй белергә өйрәтеү. Уҡылған әҫәрҙәрҙең йөкмәткеһе буйынса фекер алышыу, әңгәмә ойоштороу. Грамматика: Мөнәсәбәт һүҙҙәр. Ымлыҡтар. Уларҙың дөрөҫ яҙылышы.
VIII. Йәмле йәй. – 5 c.
Йәй миҙгеленең үҙенсәлектәрен билдәләү. Уҡыусыларҙың һүҙ байлығын арттырыу, һөйләү һәм яҙыу телмәрен үҫтереү. Тәбиғәтте күҙәтеү, алған тәьҫораттар буйынса фекер алышыу. Был айҙарҙа уҙғарылған Милли байрамдар менән таныштырыу, улар тураһында белгәндәрен һөйләү. Балаларҙың йәйге ялы, хеҙмәте, ололарға ярҙамы тураһында әҫәрҙәр уҡыу һәм әңгәмәләр үткәреү. Грамматика: 7-се класта үткәндәрҙе ҡабатлау, дөйөмләштереү.











Тематик планлаштырыу.5 класс.

	№
	Бүлек исеме.Дәрестәр темаһы
	Дәрестәр һаны

	I
	ҺАУМЫ, МӘКТӘП! – 5 сәғ.
	

	1
	Белем көнө. Йәшә, тыуған ерем. Ғ. Рамазанов. Башҡорт алфавиты.Фонетика , орфография һәм орфоэпия
	1

	2
	Шүлгәнташ мәмерйәһе. Һау булығыҙ, аҡҡоштар. А.Игебаев. Ҡалын һәм нәҙек һуҙынҡылар.
	1

	3
	Шағир. Р.Солтангәрәев. Исемдәрҙең күплек төшөнсәһе.
	1

	4
	Беҙҙең мәктәп. Күплек ялғауҙары.
	1

	5
	Яҡшы. С. Әлибаев. Һөйләмдә һүҙҙәр тәртибе.
	1

	II
	ҮҘЕМ ТУРАҺЫНДА – 8 сәғ.
	

	6
	Таныш булайыҡ! Берлектәге исемдәрҙең килеш менән үҙгәреше. Төп һәм эйәлек, төбәү килеш
	1

	7
	Беҙҙең ғаилә. Минең туғандарым күп. Төшөм, урын-ваҡыт һәм сығанаҡ килеш
	1

	8
	Яңы фатир. Яңғыҙлыҡ һәм уртаҡлыҡ исемдәр.
	1

	9
	Башҡортостан йылғалары. Минең бер көнөм. Ҡылым тураһында төшөнсә.
	1

	10
	Сыбар тауыҡ. Сифат.
	1

	11
	Күсереп яҙыу. Алтын көҙ
	1

	12
	Хаталар өҫтөндә эш. Башҡортостан флагы. Й. Солтанов. Зат алмаштарының килеш менән үҙгәреше.
	1

	13
	Артурҙың бер көнө.Эйәлек алмаштары.
	1

	III
	ЙЫЛ МИҘГЕЛДӘРЕ - 7 сәғ.
	

	14
	Йыл миҙгелдәре. Беҙ тәбиғәт менән бергә Һорау алмаштары.
	1

	15
	Минең илемдә. Х. Кәрим. Күрһәтеү алмаштары.
	1

	16
	Т.ү. Инша.Минең яратҡан миҙгелем.
	1

	17
	Көҙ рәссам. Көҙгө айҙар һәм тәбиғәт. Билдәһеҙлек, күрһәтеү алмаштары.
	1

	18
	Ф. Рәхимғолова. Ҡайҙан белдең? . Ҡышҡы айҙар һәм тәбиғәт. Юҡлыҡ алмаштары.
	1

	19
	Контроль диктант. Ҡыш яҡынлаша.
	1

	20
	Хаталар өҫтөндә эш. Л.Толстой. Бабай менән һыу инәһе. Ҡушма исемдәр.
	1

	IV
	БАШҠОРТОСТАНЫҢДЫ БЕЛӘҺЕҢМЕ? – 3 сәғ.
	

	21
	Тәбиғәтте һаҡлайыҡ. Башҡортостандың Дәүләт Гимны, Дәүләт Гербы. Һан.
	1

	22
	Республиканың тыуған көнө. Г.Ситдиҡова. Өфө ҡалаһы. Ҡушма һандар.
	1

	23
	“Салауат Юлаев һәйкәле” (Р.Латипова. Р.Камалов). С. Юлаев. Уралым. Билдәләү, билдәһеҙлек алмаштары (ҡабатлау)
	1

	V
	ЯҢЫ ЙЫЛ МЕНӘН! – 2 сәғ.
	

	24
	Башҡортостанда ҡыш. Ф. Иҫәнғолов. Алдаҡсы йондоҙҙар.Ҡылымдарҙың зат һәм һан менән үҙгәреше.
	

	25
	Т.ү. Инша һүрәт буйынса. Ҡышҡы уйындар.
	

	VI
	КЕШЕ. ТӘН АҒЗАЛАРЫ, ШӘХСИ ГИГИЕНА – 2 сәғ.
	

	26
	“Уңған ҡыҙ”И.Ғүмәрова.Башҡорт телендә эйәлек төшөнсәһе бирелеүенең 1-се юлы. Эйәлек алмаштары (ҡабатлау)
	1

	27
	Аҡыллы турғай. Эйәлек төшөнсәһе. Эйәлек төшөнсәһе бирелеүенең 2-се юлы.
	1

	VII
	АҘЫК- ТҮЛЕК. КЕЙЕМ- ҺАЛЫМ. МАГАЗИН. ӨЙ. БАҘАР – 2 сәғ.
	

	28
	Г.Ғәлиева. Икмәк. Аҙыҡ-түлек магазинында. Синонимдар
	1

	29
	Ф. Туғыҙбаева. Тыуған көн. Ә. Ихсан. Әсә рәхмәте Антонимдар.
	1

	VIII
	ЯҘ ЕТТЕ – 2 сәғ.
	

	30
	Ә. Ихсан. Яҙ. Е. Кучеров.Ҡоштар касан ҡайта?Омонимдар.
	1

	31
	Ф. Ғөбәйҙуллина. Минең дуҫым компьютер. В. Осеева. Әбей. Яңғыҙлыҡ һәм уртаҡлыҡ исем.
	1

	IX
	ЯҘҒЫ ЭШТӘР – 3 сәғ.
	

	32
	“Суфия”. С.Агиш. Исемдәрҙең килеш менән үҙгәреше (ҡабатлау). Рус телендәге с (со) предлогының башҡорт телендә бирелеше. Рус телендәге около предлогының башҡорт телендә бирелеше.
	1

	33
	Контроль диктант “Муйыл”
	1

	34
	Хаталар өҫтөндә эш. Ә. Чаныш. Ҡоштоң ғүмере – йырында. Йомғаҡлау дәресе.
	1


















Уҡытыу предметының төп йөкмәткеһе. 6класс.

	№
	Бүлектәр/Дәрестәр темаһы
	Дәрестәр һаны

	
	Беҙҙе мәктәп ҡаршылай ( 4 сәғәт)
	

	1
	Белем байрамы менән! Һаумы мәктәп!Башҡорт алфавиты. Башҡорт теленең үҙенсәлекле өндәре.
	1

	2
	Минең мәктәбем. Тартынҡыларҙың сиратлашыуы. Исем тураһында төшөнсә.
	1

	3
	Инеш контроль. Күсереү. Сәскә- сәғәттәр.
	1

	4
	Беҙ мәктәптә.Исемдәрҙең килеш менән үҙгәреше.
	1

	
	Башҡортостан ере буйлап (5 сәғәт)
	

	5
	Башҡортостанда көҙ.Сифат тураһында төшөнсә.
	1

	6
	Гүзәл Өфөм – баш ҡалам. Башҡортостан символикаһы. Сифат дәрәжәләре.Төп һәм сағыштырыу дәрәжәләре
	1

	7
	Тәбиғәт ҡомартҡылары. Сифаттың артыҡлыҡ дәрәжәһе. Сифаттың аҙһытыу дәрәжәһе.
	1

	8
	Башҡорт ырыуҙары. Башҡортостанда үҫемлектәр, ағастар.Антоним. Синоним.
	1

	9
	Икмәк тураһында уйҙар. Диктант.Йомғаҡлау дәресе.
	1

	
	Юл йөрөү ҡағиҙәләре һәм билдәләре (3 сәғәт)
	

	10
	Беҙ бөтәбеҙ ҙә йәйәүлеләр.Рәүеш тураһында төшөнсә.
	1

	     11
	Мин, юл һәм машина. Ҡала урамдары буйлап… Рәүеш дәрәжәләре.
	1

	12
	Юл ҡағиҙәләре темаһын ҡабатлау.Рәүеш темаһын ҡабатлау.
	1

	
	Почта.Телефон.Телеграф (4 сәғәт)
	

	     13
	Телефон шылтырай… Телефондан һөйләшә беләһеңме? Ҡылым тураһында төшөнсә.
	1

	     14
	Почтала. Ҡылымдың бойороҡ һөйкәлеше.
	1

	     15
	Ваҡытлы матбуғат. Ҡылымдың хәбәр һөйкәлеше. Хәҙерге заман.
	1

	     16
	Хаттар яҙҙым ултырып. Хәҙерге замандың юҡлыҡ формаһы.
	1

	
	Ҡыш дауам итә ( 7 сәғәт)
	

	    17
	Ҡыш башлана. Ҡышҡы уйындар.Ҡылымдың үткән заман, үткән заман юҡлыҡ формаһы.
	1

	    18
	Яңы йыл!Телмәр үҫтереүҠылымды ҡабатлау.
	1

	    19
	Т.ү.Инша, “Ҡышҡы уйындар”.
	1

	    20
	Ҡышлаусы ҡоштар.Ҡылымдың киләсәк заман формаһы
	1

	    21
	Лексик теманы ҡабатлау. Ҡылым темаһын ҡабатлау.
	1

	   22
	Т.ү.Изложение “Ҡышын йәнлектәр. “
	1

	
	Дуҫлыҡ ҡәҙерен бел (6 сәғәт)
	

	   23
	Нимә ул дуҫлыҡ? Ысын дуҫ ниндәй була? Ҡылымдың шарт һөйкәлеше.
	1

	   24 
	Минең иң яҡын дуҫым. Минең әсәйем. (Тәржемә эше). Ҡылым.
	1

	   25
	Дуҫлыҡ менән шаярмайҙар. (Әкиәт). Ҡылым һөйкәлештәрен ҡабатлау.
	1

	
	Башҡортостан йылғалары,күлдәре. Экология мәсъәләһе (7 сәғәт)
	

	    26
	Башҡортостан тәбиғәте. Башҡортостандың ҡаҙылма байлыҡтары. Исемдең күплек ялғауҙары.
	1

	    27
	Башҡортостандағы йылғалар һәм билдәле күлдәр. Ҡылым. Барлыҡ, юҡлыҡ формалары.
	1

	    28
	Башҡортостандағы таштар. Текст менән эш. Кеше һәм һан
	1

	   29
	Мин ҡалала йәшәйем. Ябай һәм ҡушма һандар
	1

	   30
	Хәрәкәттә – бәрәкәт. Бүлем һандары. Рәт һандары
	1

	   31
	Баҡсала. Йыйыу, сама, кәсер һандары.
	1

	   32
	Һан темаһын ҡабатлау.Зачет 290-сы күнегеү буйынса. Ҡабатлау.
	1

	
	Бына тағы яҙ килде(2 сәғәт)
	

	    33
	Контроль диктант.Файҙалы үтһен ялың.
	1

	34
	Хаталар өҫтөндә эш. Йомғаҡлау дәресе.
	1









 Уҡытыу предметының төп йөкмәткеһе. 7 класс.


	№
	Бүлектәр/Дәрестәр темаһы
	Дәрестәр һаны

	
	Яңынан мәктәпкә ( 2 сәғәт)
	

	1
	М. Кәрим ”Уҡытыусыма.” Ҡылым тураһында үтелгәндәрҙе ҡабатлау.
	1

	2
	Б.Бикбай.” Туған тел.” З.Биишева” Башҡорт теле.” Исемдең килеш ялғауҙары.
	1

	
	Ауыл тормошо (4 сәғәт)
	

	3
	К. Кинйәбулатова “Көҙҙәр еткәс” Һөйләм.
	1

	4
	Диктант.Әрем.6 класта үтелгәнде нығытыу.
	1

	5
	Т.Йосопов.”Икмәк еҫе” Һөйләмдә һүҙҙәр тәртибе.
	1

	6
	Хаталар өҫтөндә эш. Н.Мусин.”Тәбиғәтте һаҡлау. Текст төҙөлөшө.
	1

	
	Башкортостан буйлап сәйәхәт (4 сәғәт)
	

	7
	М.Кәрим. “Башҡортостан”. Исем. Исемдәрҙең килеш менән үҙгәреше.
	1

	8
	“Урал”. “Урал имәне”. Уртаҡлыҡ һәм яңғыҙлыҡ исемдәр.
	1

	9
	Диктант.“ Янғантау”. Исем темаһын нығытыу.
	1

	10
	Хаталар өҫтөндә эш. “Тәбиғәт һәйкәлдәре.”
	1

	
	Спорт. Спорт кәрәк-ярактары ( 6 сәғәт)
	

	11
	Спорт – ул һаулыҡ. Башҡорт теленең үҙенсәлекле өндәре. Тексты өлөштәргә бүлеү.
	1

	12
	Һаулығың – байлығың. Һөйләмдә һүҙҙәр тәртибе.
	1

	13
	“Аҡбуҙат” ипподромы. Иппотерапия.
	1

	14
	Ғ.Рамазанов. Яңы йыл менән! Ҡотлау тексын яҙыу.
	1

	15
	Изложение. Спорт-ул һаулыҡ.
	1

	16
	Хаталар өҫтөндә эш. К.Шафиҡова.” Әсәй күҙҙәре.”
	1

	
	Мин һәм беҙҙең ғаилә ( 5 сәғәт)
	

	17
	В.Сидоров. Салауаттың туғандары. Ҡылымдарға өҫтәмә мәғәнә биреүсе һүҙҙәр.
	1

	18
	Беҙҙең ғаилә. Ярҙамсы. Ҡылымдарҙың зат, һан менән үҙгәреше.
	1

	19
	Шәжәрә. Интонация буйынса һөйләм төрҙәре.
	1

	20
	Ф.Рәхимғолова.” Беҙҙең әсәй”. Ғаилә, ата-әсәләр тураһында мәҡәлдәр һәм әйтемдәр.
	1

	21
	Инша. Донъяла иң ҡәҙерле кеше-әсәй.
	1

	
	Сәнғәт оҫталары. (5 сәғәт)
	

	22
	Хаталар өҫтөндә эш. Х.Әхмәтов. “Тыуған ауылым.”
	1

	23
	Башҡорт милли музыка ҡоралдары. Ҡумыҙсы Р.Заһретдинов
	1

	24
	Башҡорт халыҡ бейеүҙәре. Мәшһүр бейеүсе Рәшиҙә Туйсина. Ете – ғәжәп һан.
	1

	25
	Исемдәрҙә – ил тарихы. Теркәүес тураһында үткәндәрҙе ҡабатлау.
	1

	26
	Диктант. “Ағиҙел”.
	1

	
	Борон-борон заманда... ( 3 сәғәт)
	

	27
	Хаталар өҫтөндә эш. А.Григорян “Апрель менән!” Әкиәттәр.
	1

	28
	Башҡорт халыҡ ижады. Әкиәт.”Ирәндек.” Йомаҡтар. Яңғыҙлыҡ исемдәр.
	1

	29
	Ш.Бикҡол.”Тыныслыҡ кәрәк” Р.Мөхәммәтов. “Тауышһыҙ Талип.”
	1

	
	Йәмле йәй ( 5 сәғәт)
	

	30
	“Ярҙам.” Исем тураһында үткәндәрҙе ҡабатлау.
	1

	31
	Диктант. Лагерь
	1

	32
	Хаталар өҫтөндә эш. Н.Ҡотдосов, Х.Әйүпов. “Ҡырмыҫҡа.”
	1

	33
	Ҡылым тураһында үткәндәрҙе ҡабатлау.
	1

	34
	Йомғаҡлау дәресе.
	1







УҠЫУСЫЛАРҘЫҢ БЕЛЕМДӘРЕН БАҺАЛАУ НОРМАЛАРЫ
5 – се класс.
1.Балаларҙың уҡыу һәләтлектәрен баһалау.
Уҡыу техникаһын тикшереү.Һүҙҙәрҙе, һүҙбәйләнештәрҙе, һөйләмдәрҙе һәм текстарҙы аңлы уҡыу. Дөрөҫ интонация һәм пауза менән уҡыу. Аңлы һәм тасуири уҡыу күнекмәләрен үҫтереү.
Ҡысҡырып уҡыу. Уҡыу тиҙлеген эҙмә-эҙлекле үҫтереү.
Эстән уҡыу. Эстән уҡығанда әҫәрҙең мәғәнәһен аңлау. Уҡыуҙың төрөн билдәләү. Текстан кәрәкле информация таба белеү.
Уҡыу йылы уртаһында һәм аҙағында(цифрҙар шуны күрһәтә) балаларҙың уҡыу тиҙлеге минутына түбәндәгесә билдәләнә:
Һүҙ – 60-70
Билдә – 230-250
Эстән уҡыу – 95-110
2. Яҙма эштәрҙең төрҙәре, күләме һәм уларҙы баһалау нормалары.
Яҙма эштәрҙең төрҙәре:
1) һүҙҙәрҙе, фразаларҙы һәм һөйләмдәрҙе күсереү;
2) һүҙлек диктанты
3) ғәҙәти диктанттар;
4) һорауҙарға яуаптар яҙыу;
3.Контроль характерҙағы яҙма эштәрҙең төрө, һаны һәм күләме уҡыу йылы эсендә түбәндәгесә тәҡдим ителә:
4.Яҙма эштәрҙе баһалау нормалары.
Диктанттарҙы баһалау.
Уҡытыу рус телендә алып барылған мәктәптәр өсөн әҙерләнгән диктанттар тексына бөтә үҙ аллы һәм ярҙамсы һүҙҙәр инә.Грамматик эштәр өҫтәп бирелгәндә, диктант текстары бер аҙ ҡыҫҡартыла.Орфограммаларҙың һәм пунктограммаларҙың дөйөм һаны түбәндәгеләрҙән артмаҫҡа тейеш:
III- 5/2 , IV-6/2 , V -8/3 VI-10/3 , VII -12/6, VIII-14/6, IX-16/6
Диктантты баһалағанда төҙәтелә, әммә иҫәпкә алынмай торған хаталар:
1) мәктәп программаһына индерелмәгән ҡағиҙәләргә яҙылыштар;
2) әле үтелмәгән ҡағиҙәләргә яһалған хаталар;
3) автор ҡуйған ҡатмарлы пунктуация;
4) механик рәүештә бер хәреф урынына икенсеһен яҙыу.
Тупаҫ булмаған хаталар:
1) ҡағиҙәләрҙең иҫкәрмәләренә ҡараған хаталар;
2) бәйләү юлы менән яһалған ҡушма яңғыҙлыҡ атамаларҙа ҙур хәрефтең яҙылышына хаталар;
3) бер тыныш билдәһе урынына икенсеһен ҡуйыу;
4) үҙләштерелгән һүҙҙәрҙең ялғауҙары яҙылышына хаталар.
Диктант бер генә билдә менән баһалана.
«5» - хатаһыҙ йәки тупаҫ булмаған 1орфографик, 2 пунктуацион хата булған эшкә: 1/0, 1/2, 0/2.
«4» - 2 орфографик, 2 пунктуацион , 1орфографик, 3 пунктуацион: 2/2, 1/3,2/3,3/3, 1/5, 0/7.
«3» - 4 орфографик, 4 пунктуацион, 3 орфографик, 5 пунктуацион: 4/4, 3/5,3/6,
өс бер типтағы хата ебәрелһә, 6/6 хаталы эшкә лә өс ҡуйыла.
«2» - 9 орфографик, 9 пунктуацион: 8/10, 9/9.
«1» - уҡытыусы ҡарамағында





6 – сы класс
Яҙма эштәр.
Башҡорт теленең ағымдағы, сирек йәки йыл аҙағында, шулай уҡ уҡыу йылы башында инеү диктанты, ҙур темаларҙан һуң йомғаҡлау контроль эштәре үткәрелә. Ағымдағы контроль эштәр программаның өйрәнелгән материалын үҙләштереүҙе тикшереү маҡсатында уҙғарыла. Уларҙың төрө һәм үткәреү йышлығы өйрәнелә торған материалдың ҡатмарлылығынан, уҡыусыларҙың белем кимәленән сығып билдәләнә. Ағымдағы контроль эштәр өсөн уҡытыусы йә тотош дәресте, йә уның бер өлөшөн генә файҙалана ала.
Уҡыу йылы башында инеү диктанты, сирек һәм йыл аҙағында йомғаҡлау контроль эштәре мәктәп администрацияһы менән берлектә төҙөлгән график буйынса үткәрелә. Контроль эштәрҙе сиректең беренсе көнөндә һәм дүшәмбелә үткәреү тәҡдим ителмәй.Программа материалының үҙләштереү кимәле уҡыусыларҙың дәрестәрҙә телдән биргән яуаптарына һәм яҙма эштәренә ҡарап баһалана. Бының өсөн башҡорт теленән һәр класта түбәндәге күләмдә контроль эштәр, яҙма эштәр үткәреү ҡарала:
Уҡыу йылы уртаһында һәм аҙағында(цифрҙар шуны күрһәтә) балаларҙың уҡыу тиҙлеге минутына түбәндәгесә билдәләнә:
Һүҙ – 75-85
Билдә – 250-280
Эстән уҡыу – 120-150
Диктанттар.
Диктант бер генә билдә менән баһалана. “5” билдәһе – тупаҫ булмаған 1 орфографик,2 пунктуацион хата булған эшкә, “4” билдәһе 4 орфографик, 3 пунктуацион йә 1 орфографик, 6 пунктуацион, йә орфографик хатаһыҙ, 7 пунктуацион хатаһы булған диктантҡа ҡуйыла. Әгәр хаталар араһында бер типтағылар булһа, 5 орфографик хатаһы булған эшкә лә “4” билдәһе ҡуйырға мөмкин. “3” билдәһе 6 орфографик, 6 пунктуацион йә 3 орфографик, 9 пунктуацион, йә 12 пунктуацион хаталы эшкә ҡуйыла. Әгәр эштә өс бер типтағы хата ебәрелһә, 8 орфографик, 8 пунктуацион хаталы эшкә лә “3” билдәһе ҡуйырға мөмкин. “2” билдәһе 9 орфографик, 9 пунктуацион йә 8 орфографик, 10 пунктуацион хатаһы булған диктантҡа ҡуйыла. Хата һаны 15 орфографик хатанан да артып китһә, “1” билдәһе ҡуйыу уҡытыусы ҡарамағында.
Изложениелар.
Был йыйынтыҡта изложение текстары ла тәҡдим ителә. Изложение текстары һәр класҡа айырым бирелә. Текстар балаларҙың йәшенән, белем кимәленән сығып уҡытыусы тарафынан һайлап алына. Рус телендә тәҡдим ителгән текстарҙы уҡыусы башҡорт телендә яҙырға тейеш була.
Изложение планын уҡыусы уҡытыусы ярҙамында төҙөй. Шул уҡ ваҡытта ул текст менән тағы ла бер тапҡыр таныша һәм хәтерендә нығыта.
Инша.
Һәр класҡа инша темалары тәҡдим ителә. Бирелгән темаларҙың барыһына ла инша яҙырға тип, талап ҡуйылмай. Программала йыл барышында нисә инша яҙырға ҡаралған, шул күләмдә инша яҙылырға тейеш.
Программа материалы буйынса, башҡорт теленән 8 –се кластарҙа түбәндәге күләмдә контроль һәм яҙма эштәр үткәреү ҡарала:

	Тест
	3

	Һорауҙарға яуап
	1

	Диктант (80-85)
	5

	Изложение(55-60)
	2

	Инша (65-70)
	2


Балаларҙың уҡыу һәләтлектәрен баһалау:
Уҡыусыларҙың башҡортса уҡыу оҫталығын, телдән яуаптарын баһалағанда, уларға тәҡдим ителгән текстың(ғәҙәттә, хикәйәләү характерындағы проза әҫәре) йөкмәткеһен аңлап, тейешле тиҙлектә тасуири уҡыуы, һүҙҙәрҙе дөрөҫ уҡыуы, интонацияны бирә белеүе, башҡалар ишетерлек һәм аңларлыҡ кимәлдә тыныс, шыма уҡыуы иҫәпкә алына.
Уҡыу йылы уртаһында һәм аҙағында(цифрҙар шуны күрһәтә) балаларҙың уҡыу тиҙлеге минутына түбәндәгесә билдәләнә:
Һүҙ – 120-140
Билдә – 320-350
	Эстән уҡыу – 180-200
	








Балаларҙың уҡыу һәләтлектәрен баһалау:
Уҡыусыларҙың башҡортса уҡыу оҫталығын, телдән яуаптарын баһалағанда, уларға тәҡдим ителгән текстың(ғәҙәттә, хикәйәләү характерындағы проза әҫәре) йөкмәткеһен аңлап, тейешле тиҙлектә тасуири уҡыуы, һүҙҙәрҙе дөрөҫ уҡыуы, интонацияны бирә белеүе, башҡалар ишетерлек һәм аңларлыҡ кимәлдә тыныс, шыма уҡыуы иҫәпкә алына.
Уҡыу йылы уртаһында һәм аҙағында(цифрҙар шуны күрһәтә) балаларҙың уҡыу тиҙлеге минутына түбәндәгесә билдәләнә:
Һүҙ – 150-180
Билдә – 350-400
Эстән уҡыу – 250-300
Яҙма эш төрҙәре (изложение,инша) яҙыу уҡыусыларҙың уҡыу кимәленә, белеменә, мөмкинселегенә ҡарап уҡытыусы ҡарамағына ҡалдырыла һәм улар урынына шул уҡ күләмдә түбәндәге яҙма эштәр үткәрергә мөмкин:
-карточкалар менән эш;
-тест;
-һүрәт буйынса һөйләмдәр төҙөү;
-текста һөйләмдәрҙә һүҙҙәр тәртибе;
-терәк текстар менән инша яҙырға өйрәнеү:
-һүҙлек диктанты;
-һөйләмдәр төҙөү;
-һүҙлек менән эш;
-һүрәтләү иншаһы;
-синквейн төҙөү (слайд төҙөү: шәжәрәләр, минең ғаиләм..)

